Parlamentul  României
[image: image2.png]FOMANIA




	Comisia pentru buget, finanţe şi bănci
	
	Bucureşti,        

Nr. 22/371/05.03.09


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Ordonanţei Guvernului nr.92/1993 privind Codul de procedură fiscală, cu care comisia noastră a fost sesizată în fond cu adresa Biroului Permanent nr. PL.x 520  din 8 septembrie 2008 .
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/


RAPORT

asupra propunerii legislative pentru modificarea şi completarea Ordonanţei Guvernului nr.92/1993 privind Codul de procedură fiscală
               Cu adresa nr.PL.x 520  din 8 septembrie 2008, Biroul Permanent conform art.95 din Regulamentul Camerei Deputaţilor, republicat, a sesizat, spre dezbatere,  Comisia pentru buget, finanţe şi bănci cu propunerea legislativă pentru modificarea şi completarea Ordonanţei Guvernului nr.92/1993 privind Codul de procedură fiscală. 
La întocmirea raportului s-au avut în vedere avizele Consiliului Legislativ şi al Comisiei juridică, de disciplină şi imunităţi. 

Guvernul nu susţine adoptarea iniţiativei legislative.
          
     Propunerea legislativă are ca obiect de reglementare modificarea art.172 alin.(2) şi (4) şi completarea art.9 şi art.215 din Ordonanţa Guvernului nr.92/2003 privind Codul de procedură fiscală , republicată, cu modificările şi completările ulterioare, după cum urmează:

· prin alin.(3) propus a fi introdus la art.9 se doreşte ca excepţiile instituite la alin.(2) al aceluiaşi articol să nu se aplice instituţiilor publice, respectiv, organul fiscal să fie obligat să asigure în mod necondiţionat autorităţilor şi instituţiilor publice posibilitatea de a-şi exprima punctul de vedere înainte de luarea deciziei;

· la art.172, prin modificare alin.(2) şi (4) se propune ca, în cazul instituţiilor şi autorităţilor publice, dispoziţiile din Codul de procedură civilă privind suspendarea provizorie a executării silite prin ordonanţă preşedinţială să fie aplicabile, iar introducerea contestaţiei la executare de către aceste instituţii să suspende, de drept, executarea silită;

· prin alin.(3), nou introdus la art.215, se doreşte ca introducerea contestaţiei pe cale administrativă sau introducerea contestaţiei la instanţa de contencios administrativ competentă, de către o autoritate sau instituţie publică, să suspende de drept executarea actului administrativ fiscal, precum şi executarea silită.

Propunerea legislativă  face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, secretar de stat în Ministerul Finanţelor Publice.
La lucrările comisiei au participat  29 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 

                Propunerea legislativă  a fost respinsă  de Senat în şedinţa din data de 30 iunie 2008. 
                Propunerea legislativă , potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii propunerii legislative pentru modificarea şi completarea Ordonanţei Guvernului nr.92/1993 privind Codul de procedură fiscală, în şedinţa din data de 3 martie 2009, comisia propune respingerea acesteia deoarece toate propunerile de modificare încalcă dispoziţiile art. 44 alin.(2) teza I din Constituţia României, republicată,  care consacră principiul garantării şi ocrotirii, în mod egal, a proprietăţii private, indiferent de titular.

Prin dispoziţiile sale, Codul de procedură fiscală tratează în mod egal, fără privilegii şi fără discriminări, toţi contribuabilii, indiferent de calitatea acestora, respectiv, persoane fizice, persoane juridice – de drept public sau de drept privat -, entităţi fără personalitate juridică. Mai mult, instituţiile publice au posibilitatea, ca pe calea contestaţiei la executare, să solicite, în temeiul art. 403 din Codul de procedură civilă, suspendarea executării, în aceleaşi condiţii în care se poate solicita suspendarea de către orice contribuabil.                                               .
	PREŞEDINTE,

Viorel Ştefan
	SECRETAR,

Iuliu Nosa


       Consilier parlamentar:

Rosu Gica       

